ai4bharat/Pralekha huggingface dataset:
ரெயில்வே அமைச்சகம்
ரயில்வேத் துறையில் ரூ 7.33 லட்ச கோடி மதிப்பீட்டில் 49,323 கி. மீ தொலைவிற்கான 452 திட்டங்கள் பல்வேறு நிலைகளில் உள்ளது
ரயில்வேத் துறையில் ரூ 7.33 லட்ச கோடி மதிப்பீட்டில் 49,323 கி. மீ தொலைவிற்கான 452 திட்டங்கள் பல்வேறு நிலைகளில் உள்ளது என்று மத்திய ரயில்வே, தகவல், மின்னணுவியல் மற்றும் தகவல் தொழில்நுட்பத்துறை அமைச்சர் திரு அஸ்வினி வைஷ்ணவ் தெரிவித்துள்ளார்.
நாடாளுமன்றத்தில் எழுப்பப்பட்ட கேள்விக்கு எழுத்துப்பூர்வமாக பதில் அளித்துள்ள மத்திய அமைச்சர் திரு அஸ்வினி வைஷ்ணவ், பல்வேறு திட்டங்களுக்காக நிலம் கையகப்படுத்துதல், அதற்குரிய இழப்பீடுகளை சம்பந்தப்பட்ட மாநில அரசுகளின் வருவாய்த் துறைகளிடம் ஒப்படைத்தல் போன்ற நடவடிக்கைகள் முடிக்கிவிடப்பட்டுள்ளது. 183 புதிய வழித்தடங்கள், 42 அகல ரயில்பாதை மற்றும் 227 இரட்டை வழித்தடம் போன்றவைகள் திட்ட நடவடிக்கைகளின் அம்சமாக உள்ளது என்றார்.
-----------------------
AP/GS/RS/IDS
(Visitor Counter : 75
பாதுகாப்பு அமைச்சகம்
அக்னிபத் திட்டம்: நுழைவு வயது நீட்டிப்பு
அக்னிபத் திட்டம் தொடங்கப்பட்டுள்ளதையடுத்து, ஆயுதப் படைகளில் புதிதாகப் பணியமர்த்தப்படுவோருக்கான நுழைவு வயது 17 ½ - 21 ஆக நிர்ணயிக்கப்பட்டுள்ளது.
கடந்த இரண்டு ஆண்டுகளில் பணியமர்த்தலை மேற்கொள்ள இயலாத காரணத்தால், 2022-ஆம் ஆண்டு திட்டமிடப்பட்டுள்ள பணியமர்த்தல் சுழற்சிக்கு ஒருமுறை விலக்கு அளிக்கப்படும் என்று அரசு முடிவு செய்துள்ளது.
எனவே, 2022-ஆம் ஆண்டிற்கான அக்னிபத் திட்டத்தின் கீழ் பணியமர்த்தல் நடைமுறைக்கான அதிகபட்ச வயது வரம்பு 23-ஆக உயர்த்தப்பட்டுள்ளது.
குடியரசுத் துணைத் தலைவர் செயலகம்
வலுவான பண்பையும், சமரசமற்ற நேர்மையையும், ஒருமைப்பாட்டையும் கொண்டிருக்கவேண்டும்: குடியரசுத் துணைத் தலைவர்
வலுவான பண்பையும், சமரசமற்ற நேர்மையையும், ஒருமைப்பாட்டையும் கொண்டிருக்கவேண்டும் என்று நிர்வாகவியல் மாணவர்களுக்குக் குடியரசுத் துணைத் தலைவர் திரு. எம். வெங்கையா நாயுடு அறிவுரை கூறினார். மேகாலயா மாநிலம், ஷில்லாங்கில் இன்று  இந்திய நிர்வாகவியல் கல்விக்கழகத்தின் ஒன்பதாவது பட்டமளிப்பு விழாவில் அவர் உரையாற்றினார். மேகாலயா ஆளுநர் திரு. கங்கா பிரசாத், மேகாலயா உள்துறை அமைச்சர் திரு. ஜேம்ஸ் கே. சங்மா மற்றும் பிரமுகர்கள் இந்த நிகழ்ச்சியில் கலந்துகொண்டனர்.
முழுமையாக மாண்புகள் அழிவதும், சட்டத்தின் மீதான அச்சம் இல்லாமல்போவதும், மக்களிடையே ஏற்புடையது அல்லாத, குறுகிய எண்ணம்கொண்ட நடவடிக்கைகளுக்கு வழிவகுப்பது கண்கூடாக தெரிகிறது என்று குடியரசுத் துணைத் தலைவர் கூறினார். பெருந்தன்மை, ஒருமைப்பாடு, உண்மையாக இருப்பது, சிறந்த நடைமுறைகளை ஏற்பது போன்ற மாண்புகளைப் பின்பற்றுவது முக்கியமானது என்று அவர் மேலும் கூறினார். பெருநிறுவனங்களின் ஒழுங்குமுறைகளும் மீறப்படக்கூடாது என்று அவர் தெரிவித்தார்.
உழைக்காமல் பெற்ற செல்வம், மனச்சாட்சி இல்லாத இன்பம், ஒழுக்கம் இல்லாத அறிவு, நேர்மை இல்லாத வணிகம், மனிதாபிமானம் இல்லாத அறிவியல், தியாகம் செய்யாத சமயம், கோட்பாடு இல்லாத அரசியல் என மகாத்மா காந்தி சுட்டிக்காட்டிய ஏழு குற்றச் செயல்களை நினைவில் கொள்ளுமாறு மாணவர்களுக்கு அவர் அறிவுரை கூறினார். தங்களின் பணி சிறக்க மாணவர்கள் வலுவான பண்பும், சமரசமற்ற நேர்மை, ஒருமைப்பாடு நெறிசார்ந்த மாண்புகள், பொறுமை, நன்றி உணர்வு போன்றவற்றை உடைமையாகக் கொண்டிருக்கவேண்டும் என்றும் அவர் அறிவுறுத்தினார். உங்கள் நிறுவனங்களில் உள்ளவர்களின் மனங்களில் தாக்கத்தை ஏற்படுத்துவது மட்டுமன்றி, மற்றவர் மனங்களிலும், உங்களின் நேரடியான ஊழியர்களைச் சார்ந்து உள்ளவர்களின் மனங்களிலும், தாக்கத்தை ஏற்படுத்தவேண்டும் என்பதை ஒருபோதும் மறந்துவிடக்கூடாது என்றும் அவர் தெரிவித்தார்.
நன்றிஉணர்வு, எதிர்ப்பார்ப்பின்றி உதவுதல், சக மனிதர்கள்மீது அக்கறை செலுத்துதல் போன்ற நல்ல குணங்கள், பொருள் நோக்கிலான மற்றும் நுகர்வுத்தன்மை கொண்ட நவீன உலகில் காணாமல் போய்விட்டதாகத் தெரிகிறது என்று கூறிய குடியரசுத் துணைத் தலைவர், தன்மீது அக்கறைகொள்ளும் அதேவேளையில் பகிர்ந்தளிக்கும் மனோபாவத்தையும் வளர்த்துக்கொள்ளவேண்டும் என்றார். பொருளின் தரம், சிறப்பான சேவை, நெறிமுறையுடன் கூடிய வர்த்தக நடைமுறைகள் ஆகியவை ஆக்கப்பூர்வமான உலகின் குறியீட்டுக்கான அடையாளங்களாகும். சிறந்த தலைவர் என்ற முறையில், நீங்கள் எடுக்கும் ஒவ்வொரு முடிவும் இந்தத் தரங்களின் சான்றுகளைப் பெற்றதாக இருக்கவேண்டும் என்றும் அவர் கூறினார்.
கல்வி என்பது, வேலைவாய்ப்புக்கு மட்டுமானது அல்ல, நல்லறிவுக்கும், அதிகாரம் அளித்தலுக்கும் உரியதாகும் என்று கூறிய குடியரசுத் துணைத்தலைவர், ஐ ஐ எம் போன்ற நிர்வாகவியல் கல்வி நிறுவனங்கள், ஆய்வுக் கட்டுரைகளை வெளியிடுவதற்கு முன்னுரிமை அளிக்கவேண்டும் என்று அவர் கேட்டுக்கொண்டார். ஆராய்ச்சிக்குக் கூடுதல் கவனம் செலுத்துவதை அதிகப்படுத்தவேண்டும் என்றும் அவர் கூறினார்.
மேலும் விவரங்களுக்கு www.pib.nic.in என்ற இணையதளத்தைக் காணவும்.
===========
(Visitor Counter : 158
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா திருவனந்தபுரத்தில் 29 நடமாடும் கால்நடை மருத்துவமனையை திறந்து வைக்கிறார்
மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா திருவனந்தபுரத்தில் 29 நடமாடும் கால்நடை மருத்துவமனைகளையும், மையப்படுத்தப்பட்ட கால் சென்டரையும் நாளை திறந்து வைக்கிறார். நடமாடும் கால்நடை மருத்துவமனைக் கிளைகள் மையப்படுத்தப்பட்ட கால் சென்டர் மூலம் ஒருங்கிணைத்து இயக்க நடவடிக்கைகள் மேற்கொள்ளப்படும். இதன் விளைவாக கேரள மாநிலத்தில் உள்ள விவசாயிகளின் கால்நடைகளுக்கு நன்மை விளைவிக்கும்.
கால் சென்டர் ஹெல்ப் லைன் எண்:1962-ஐ கால்நடை உரிமையாளர்கள், தொலைபேசி மூலம் அழைக்கலாம். அவசர மருத்துவ சேவைத் தேவைப்படும் கால்நடைகளுக்கு முன்னுரிமை அளிக்கப்பட்டு நடமாடும் கால்நடை மருத்துவமனைக் கிளை சம்பந்தப்பட்ட கால்நடை உரிமையாளரின் இல்லத்திற்கு செல்லும்.
கால்நடை சம்பந்தப்பட்ட அனைத்துப் பிரச்சனைகளுக்கும் தீர்வு மற்றும் நாட்டின் தொலைதூரப் பகுதிகளுக்கு தேவைப்படும் மருத்துவ தகவல்களை வழங்குவதற்கு இந்த நடமாடும் கால்நடை மருத்துவமனைக் கிளைகள் பெரும் பங்காற்றும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 18.34 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1823716
பிரதமர் அலுவலகம்
குஜராத், மகாராஷ்டிரா மாநிலங்கள் உருவான தினம்: பிரதமர் வாழ்த்து
குஜராத், மகாராஷ்டிரா ஆகிய மாநிலங்கள் உருவான தினத்தை முன்னிட்டு பிரதமர் திரு நரேந்திர மோடி வாழ்த்து தெரிவித்துள்ளார்.
“குஜராத், மகாராஷ்டிரா ஆகிய மாநிலங்கள் இன்று உருவாக்கப்பட்டன. நாட்டு வளர்ச்சியில் குறிப்பிடத்தக்க பங்களிப்பை அளித்த தலைசிறந்த மக்களின் வசிப்பிடமாக இரு மாநிலங்களும் விளங்குகின்றன. கொவிட்-19 நோய் தொற்றுக்கு எதிரான போராட்டத்தில் இந்த மாநிலங்கள் வெற்றி அடைந்து, இம்மாநில மக்கள் நல்ல உடல் ஆரோக்கியத்தைப் பெறட்டும்”, என்று பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளார்.
(
மத்திய அமைச்சரவை
இந்தியா, கயானா இடையே விமான சேவைகள் ஒப்பந்தத்திற்கு மத்திய அமைச்சரவை ஒப்புதல்
இந்திய அரசுக்கும் கயானா அரசுக்கும் இடையே விமான சேவைகள் தொடர்பான ஒப்பந்தத்தில் கையெழுத்திட பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த ஒப்பந்தம் தொடர்பான நடைமுறைகள் நிறைவடைந்ததாக தூதரக அளவிலான அறிவிப்புகள் பரிமாற்றம் செய்யப்பட்டதும் இது அமலுக்கு வரும்.
2012-ஆம் ஆண்டு மக்கள் தொகை கணக்கெடுப்பின்படி கயானாவில் வசிக்கும் மக்களில் 40 சதவீதத்தினர், இந்தியர்கள். இரு நாடுகளுக்கு இடையேயான விமான சேவை திட்டத்திற்கு இந்த ஒப்பந்தம் வழிவகை செய்யும். விமான சந்தையின் வளர்ச்சி மற்றும் இந்தியாவில் விமான துறையில் மேற்கொள்ளப்பட்டு வரும் தாராளமயமாக்கல் போன்ற முன்னேற்றங்களின் காரணமாக சர்வதேச விமான இணைப்பை ஏற்படுத்துவதற்காக பல்வேறு நாடுகளுடன் விமான சேவைகள் ஒப்பந்தம் கையெழுத்தாகி வருகின்றன. தற்போது இந்தியா மற்றும் கயானா அரசுகளுக்கு இடையே விமான சேவைகள் ஒப்பந்தம் எதுவும் கையெழுத்திடப்படவில்லை.
இந்தியாவிற்கும் கயானாவிற்கும் இடையிலான புதிய விமான சேவைகள் ஒப்பந்தம், இருநாட்டு விமானங்களுக்கு வணிக வாய்ப்புகளை வழங்குவதுடன், மேம்பட்ட மற்றும் தடையற்ற இணைப்புக்கான சூழலையும் உருவாக்கும்.
ரசாயனம் மற்றும் உரங்கள் அமைச்சகம்
மருந்துகளின் தரம்
மத்திய சுகாதாரம் மற்றும் குடும்பநலத்துறை அமைச்சகத்தின் கீழ் இயங்கும் மத்திய மருந்துகள் தர கட்டுப்பாட்டு அமைப்பு, மருந்துகள், மருத்துவ உபகரணங்கள், வாசனைத் திரவியங்களின் தரம், செயல்திறன் மற்றும் பாதுகாப்பை ஒழுங்கு முறைப்படுத்துகிறது. நாட்டில் மருந்துகளின் தரத்தை உறுதி செய்ய பல்வேறு நடவடிக்கைகளை மத்திய மருந்து தரக்கட்டுப்பாட்டு அமைப்பும், மத்திய சுகாதாரத்துறை அமைச்சகமும் மேற்கொண்டு வருகின்றன.
மருந்துகள் மற்றும் காஸ்மெட்டிக்ஸ் சட்டத்தின் கீழ் கலப்பட மருந்துகள் மற்றும் போலி மருந்துகளை உற்பத்தி செய்பவர்களுக்கு அபராதமும், ஜாமீனில் வெளிவரமுடியாத தண்டனையும் வழங்கப்படுகிறது.
மருந்துகள் மற்றும் காஸ்மெட்டிக்ஸ் சட்டத்தின் கீழ் வழக்குகளை விரைந்து முடிக்க தனி நீதிமன்றங்களை அமைக்குமாறு மாநிலங்கள் மற்றும் யூனியன் பிரதேசங்களை கேட்டுக் கொள்ளப்பட்டுள்ளன. இதுவரை 33 மாநிலங்கள், தனி நீதிமன்றங்களை அமைத்துள்ளன. 2008-ல் 111 ஆக இருந்த பணியிடங்களின் எண்ணிக்கை 2021 ஜனவரியில் 492 ஆக அதிகரிக்கப்பட்டது. மருந்து மாதிரிகளை பரிசோதிக்கும் மத்திய மருந்துகள் பரிசோதனைக் கூடங்களின் திறன் தொடர்ந்து வலுப்படுத்தப்பட்டுள்ளது.
இத்தகவலை மத்திய ரசாயனம் மற்றும் உரத்துறை அமைச்சர் திரு மன்சுக் மாண்டவியா மக்களவையில் எழுத்து மூலம் அளித்த பதிலில் தெரிவித்துள்ளார்
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780181
----
(Visitor Counter : 98
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வடகிழக்கு பிராந்தியம், சிக்கிம்-இல் நடைபெற்று வரும் தேசிய நெடுஞ்சாலைத் திட்டங்களை மத்திய அமைச்சர் திரு நிதின் கட்கரி 3 நாட்கள் ஆய்வு
வடகிழக்கு பிராந்தியம், சிக்கிம்-இல் நடைபெற்று வரும் தேசிய நெடுஞ்சாலைத் திட்டங்களை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி மூன்று நாட்களாக ஆய்வு மேற்கொண்டு வருகிறார்.
இந்த ஆய்வு நிகழ்ச்சியின் முதல் நாளில் அசாம், மேகாலயா, சிக்கிம் மற்றும் நாகாலாந்தில் நடைபெற்று வரும் தேசிய நெடுஞ்சாலை திட்டங்களின் முன்னேற்றம் குறித்து மத்திய அமைச்சர் திரு நிதின் கட்கரி, அசாம் முதல்வர் திரு ஹிமந்த பிஸ்வா சர்மா, மத்திய இணை அமைச்சர் ஜெனரல் வி.கே. சிங் மற்றும் மத்திய, மாநில மூத்த அதிகாரிகள், ஒப்பந்ததாரர்கள் ஆகியோருடன் பேச்சுவார்த்தை நடத்தினார். இந்த நிகழ்வில், நிலம் கையகப்படுத்துதல் தொடர்பான சிக்கல்கள், நிறைவேறி கொண்டிருக்கும் திட்டங்களின் முன்னேற்றம், முன்மொழியப்பட்ட திட்டங்கள், புதிய தொழில்நுட்பங்களின் பயன்பாடு, பிரச்சனைகள், நிதித்துறையின் செயல்பாடுகள் குறித்து விவாதிக்கப்பட்டன.
ஏற்கனவே, தொடங்கப்பட்ட திட்டங்களை விரைந்து முடிக்க அனைத்து அதிகாரிகளுக்கும் அமைச்சர் திரு கட்கரி உத்தரவிட்டார். வடகிழக்கு மாநிலங்களில் உயர்தர போக்குவரத்து உள்கட்டமைப்பை மேம்படுத்த மத்திய மற்றும் மாநில அரசுகளுக்கு இடையே ஒருங்கிணைப்பு மற்றும் ஒத்துழைப்பு அவசியம் என்று அவர் வலியுறுத்தினார்.
நிதி அமைச்சகம்
நகர்ப்புற உள்ளாட்சி அமைப்பு சீர்திருத்தங்களை நிறைவேற்றிய 5வது மாநிலம் ராஜஸ்தான்
மத்திய நிதியமைச்சகத்தின் செலவினத்துறை, கொண்டு வந்த நகர்ப்புற உள்ளாட்சி சீர்திருத்தங்களை வெற்றிகரமாக அமல்படுத்திய மாநிலங்களின் பட்டியலில் 5வது மாநிலமாக ராஜஸ்தான் இணைந்துள்ளது. இதனால், சீர்திருத்தம் தொடர்பான கூடுதல் கடன் பெறுவதற்கு ராஜஸ்தான் தகுதி பெற்றுள்ளது. வெளிச்சந்தையில் ராஜஸ்தான், ரூ.2,731 கோடி கூடுதலாக கடன் பெற, செலவினத்துறை அனுமதி வழங்கியுள்ளது.
ஏற்கனவே ஆந்திரப் பிரதேசம், மத்தியப் பிரதேசம், மணிப்பூர், தெலங்கானா ஆகியவை நகர்ப்புற உள்ளாட்சி அமைப்பு சீர்திருத்தங்களை நிறைவேற்றியுள்ளன. இதன் காரணமாக இந்த 5 மாநிலங்களும் மொத்தம் ரூ.10,212 கோடி கூடுதல் கடன் பெற அனுமதி அளிக்கப்பட்டுள்ளது.
மாநிலங்களில் நகர்ப்புற உள்ளாட்சி அமைப்புகளின் நிதிநிலையை வலுப்படுத்தவும், மக்களுக்கு சிறப்பான பொது சுகாதார சேவைகளையும் வழங்குவதற்காக இந்த நகர்ப்புற உள்ளாட்சி அமைப்புகளின் சீர்திருத்தங்கள் கொண்டுவரப்பட்டன. பொருளாதார ரீதியாக புத்துயிர் பெற்ற நகர்ப்புற உள்ளாட்சி அமைப்புகளால், நல்ல உள் கட்டமைப்பு வசதிகளை ஏற்படுத்த முடியும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1692904
மத்திய பணியாளர் தேர்வாணையம்
ஒருங்கிணைந்த புவி-விஞ்ஞானி  தேர்வு முடிவு - 2021
மத்தியப் பணியாளர் தேர்வாணையம்  2021 ஜூலை 17ம் தேதி முதல் 18ம் தேதி வரை நடத்திய ஒருங்கிணைந்த புவி-விஞ்ஞானி  எழுத்து தேர்வு - 2021 அடிப்படையில், கீழே குறிப்பிடப்பட்டுள்ள பதிவு எண்களுடன் கூடிய விண்ணப்பதாரர்கள் நேர்காணல் / ஆளுமை தேர்வுக்கு தகுதிபெற்றுள்ளனர்.
- விண்ணப்பதாரர்களின் இந்த தேர்வு தற்காலிகமானது. அனைத்து விதத்திலும் தகுதியுடையவர்களாக காணப்படுவதற்கு உட்பட்டது. இந்த விண்ணப்பதாரர்கள், தங்களின் வயது, கல்வி தகுதி, ஜாதி, மாற்றுத் திறன் சான்றிதழ் ஆகியவற்றுக்கான அசல் சான்றிதழ்களை நேர்காணலின் போது தாக்கல் செய்ய வேண்டும். அதனால், அவற்றை தயாராக வைத்திருக்கும்படி, விண்ணப்பதாரர்கள் அறிவுறுத்தப்படுகின்றனர்.
3. தேர்வு விதிமுறைகள் படி, இந்த அனைத்து விண்ணப்பதாரர்களும், யுபிஎஸ்சி இணையதளத்தில் upsconline.nic.in உள்ள விரிவான விண்ணப்ப படிவத்தை  பூர்த்தி செய்து, ஸ்கேன் செய்யப்பட்ட சான்றிதழ் நகல்களுடன் ஆன்லைனில் தாக்கல் செய்ய வேண்டும். விரிவான விண்ணப்ப படிவம் 24.08.2021 முதல் 7.9.2021 மாலை 6 மணி வரை யுபிஎஸ்சி இணையதளத்தில் இருக்கும்.
4.ஆளுமை தேர்வுக்கு தகுதிபெற்ற விண்ணப்பதாரர்களின் நேர்காணல்களின் தேதி யுபிஎஸ்சி இணையதளத்தில் வெளியிடப்படும்.
நேர்காணலுக்கான தேதி விண்ணப்பதாரருக்கும் தெரிவிக்கப்படும். அதனால் விண்ணப்பதாரர்கள் தங்கள் மின்னஞ்சலை பார்க்கும்படி அறிவுறுத்தப்படுகின்றனர்.
5. யுபிஎஸ் தனது வளாகத்தில் உதவி மையத்தை அமைத்துள்ளது. தேர்வு / முடிவு தொடர்பான தகவல்களை விண்ணப்பதாரர்கள் அனைத்து வேலை நாட்களிலும் காலை 10 மணி முதல் மாலை 5 மணிவரை நேரிலும், -23385271/23381125/23098543 என்ற தொலைப்பேசி எண்களிலும் பெறலாம்.
பதிவு எண்களுக்கு இங்கே கிளிக் செய்யவும்:
https://static.pib.gov.in/WriteReadData/specificdocs/documents/2021/aug/doc202181621.pdf
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746440
பாதுகாப்பு அமைச்சகம்
இந்திய விமானப்படையின் மேற்கு பிரிவின் தலைமை பொறுப்பை ஏர் மார்ஷல் எஸ். பிரபாகரன் ஏற்றுக்கொண்டார்.
தில்லியை தளமாகக் கொண்டு செயல்படும் மேற்கு விமானப்படை பிரிவின் தலைமை பொறுப்பை ஏர் மார்ஷல் ஸ்ரீகுமார் பிரபாகரன் 01 மார்ச் 2022 அன்று ஏற்றார்.
புனேவில் உள்ள தேசிய பாதுகாப்பு அகாடமியில் பட்டம் பெற்ற இவர், 22 டிசம்பர் 1983-ல் போர் விமானியாக இந்திய விமானப் படையில் பணியமர்த்தப்பட்டார். பாதுகாப்பு சேவைகள் பணியாளர் கல்லூரி, வெலிங்டன் மற்றும் தேசிய பாதுகாப்பு கல்லூரி, புதுதில்லி ஆகியவற்றின் முன்னாள் மாணவரான ஏர் மார்ஷல் பிரபாகரன், 5000 மணி நேரம் பறந்த அனுபவம் கொண்டவர்.
38 ஆண்டுகளுக்கும் மேலான சேவையில், பல்வேறு பணிகள் மற்றும் பொறுப்புகளை இவர் திறம்பட ஆற்றியுள்ளார். பாதுகாப்பு சேவைகள் பணியாளர் கல்லூரி இயக்குநராகவும், விமானப் போர் பயிற்சி கல்லூரியின் தலைவராகவும், எகிப்தின் கெய்ரோவில் உள்ள இந்திய மிஷனில் பாதுகாப்பு ஒருங்கிணைப்பாளராகவும், விமானப் பணியாளர் உளவுப்பிரிவின் உதவித் தலைவராகவும், தலைமை இயக்குநராகவும்  பல்வேறு பொறுப்புகளில் இவர் பணியாற்றியுள்ளார். தற்போதைய நியமனத்திற்கு முன்பு ஹைதராபாத் விமானப்படை அகாடமியின் தளபதியாக இருந்தார்.
வாயு சேனா பதக்கம் மற்றும் அதி விஷிஷ்ட் சேவா பதக்கம் ஆகியவற்றை ஏர் மார்ஷல் ஸ்ரீகுமார் பிரபாகரன் பெற்றுள்ளார் .
இந்திய விமானப் படையில் 39 ஆண்டுகளுக்கும் மேலாக சிறப்பான சேவை செய்து 28 பிப்ரவரி 2022 அன்று ஓய்வுபெற்ற ஏர் மார்ஷல் அமித் தேவுக்குப் பின், விமானப்படையின் மேற்கு பிரிவின் தலைவராக ஏர் மார்ஷல் எஸ். பிரபாகரன் பதவியேற்றுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1802096
விவசாயத்துறை அமைச்சகம்
பல்வேறு பயிர்களுக்கான குறைந்தபட்ச ஆதரவு விலை, வேளாண் திட்டங்கள் விவசாயிகளுக்கு அளிக்கும் பலன்கள் உள்ளிட்ட அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வேளாண் மற்றும் விவசாயிகள் நலன் அமைச்சர், திரு நரேந்திர சிங் தோமர், கீழ்க்கண்ட தகவல்களை அளித்தார்.
பிரதமரின் கிரிஷி சிஞ்சயி யோஜனா என்னும் திட்டம், நாட்டில் உள்ள அனைத்து விவசாய நிலங்களுக்கும் பாதுகாப்பான நீர் பாசனத்தை வழங்குவதற்காகவும், ஒரு சொட்டு தண்ணீரில் அதிக விளைச்சலை  உறுதி செய்வதற்காகவும், பெரிதும் விரும்பப்படும் ஊரக செழிப்பை உருவாக்குவதற்காகவும் 2015-16-இல் மத்திய அரசால் அறிமுகப்படுத்தப்பட்டது.
இந்த திட்டத்தின் கீழ் 2017-18-இல் மத்திய நிதி உதவியாக ரூபாய் 2819.49 கோடி வழங்கப்பட்டு, 10.48 லட்சம் ஹெக்டேர்கள் சொட்டு நீர் பாசனத்தில் பயன்பெற்றன. 2018-19-இல் மத்திய நிதி உதவியாக ரூபாய் 2818.38 கோடி வழங்கப்பட்டு, 11.58 லட்சம் ஹெக்டேர்கள் சொட்டு நீர் பாசனத்தில் பயன்பெற்றன. 2019-20-இல் மத்திய நிதி உதவியாக ரூபாய் 2700.01 கோடி வழங்கப்பட்டு, 11.72 லட்சம் ஹெக்டேர்கள் சொட்டு நீர் பாசனத்தில் பயன்பெற்றன.
விவசாயம் மாநிலங்கள் பட்டியலில் இருந்தாலும் வேளாண் துறையின் வளர்ச்சிக்காக மத்திய அரசு பல்வேறு திட்டங்களை செயல்படுத்தி வருகிறது.
மண்வள அட்டை திட்டத்தின் கீழ் 2015-16-இல் ரூ 200 கோடியும், 2016-17-இல் ரூ 368.30 கோடியும், 2017-18-இல் ரூ 458.76 கோடியும், 2018-19-இல் ரூ 384.19 கோடியும், 2019-20-இல் ரூ 333.95 கோடியும் ஒதுக்கப்பட்டது.
வேளாண்துறை இயந்திரமயமாக்கல் திட்டத்தின் கீழ் 2014-15-இல் ரூ 208.3 கோடியும், 2015-16-இல் ரூ 177.85 கோடியும், 2016-17-இல் ரூ 180 கோடியும், 2017-18-இல் ரூ 577.58 கோடியும், 2018-19-இல் ரூ 1200 கோடியும், 2019-20-இல் ரூ 1033.34 கோடியும் ஒதுக்கப்பட்டது. 2020-21-இல் இதுவரை ரூ 1033.39 கோடி ஒதுக்கப்பட்டுள்ளது.
காய்கறி சமையல் எண்ணெய்கள், பருப்புகள், பண்ணை பசுமை பழங்கள், பச்சை முந்திரி கொட்டைகள், பருத்தி மற்றும் வாசனைப் பொருட்கள் போன்ற முக்கிய வேளாண் பொருட்கள் நமது நாட்டில் இறக்குமதி செய்யப்படுகின்றன. மொத்த வேளாண் இறக்குமதியில் மேற்கண்ட பொருட்கள் 84 சதவீதம் பங்கை வகிக்கின்றன.
வேளாண் பொருட்களை பொருத்தவரை உபரியாகவே இந்தியாவில் உற்பத்தி செய்யப்படுகின்றன. உற்பத்தியை இன்னும் பெருக்குவதற்கு பல்வேறு நடவடிக்கைகள் எடுக்கப்பட்டு வருகின்றன.
அழுகக் கூடிய பழங்கள் மற்றும் காய்கறிகளை சேமித்து வைப்பதற்காக 8186 குளிர்பதன மையங்கள் நாடு முழுவதும் உள்ளன. இவற்றில் 374.25 லட்சம் மெட்ரிக் டன்கள் பொருட்களை சேமிக்கலாம்.
ஒருங்கிணைந்த தோட்டக்கலை வளர்ச்சி திட்டம், பிரதமரின் விவசாயிகள் சம்பதா திட்டம் போன்றவற்றின் மூலம் குளிர்பதன வசதிகளை ஊக்குவிப்பதற்காகவும், பெருக்குவதற்காகவும் நடவடிக்கைகள் எடுக்கப்பட்டு வருகின்றன.
கரிப், ராபி மற்றும் இதர வணிகப் பயிர்களின் குறைந்தபட்ச ஆதரவு விலையை அரசு உயர்த்தி உள்ளது. உற்பத்தி செலவை விட 50 சதவீதம் அதிகமாக கிடைக்க வேண்டும் எனும் நோக்கத்தில் விலைகள் உயர்த்தப்பட்டன.
தேசிய கிரிஷி விகாஸ் திட்டத்தின் கீழ், "புதுமைகள் மற்றும் வேளாண் தொழில் முனைவோர் வளர்ச்சி" என்னும் நடவடிக்கையை வேளாண், கூட்டுறவு மற்றும் விவசாயிகள் நலத்துறை செயல்படுத்தியுள்ளது.
வேளாண் மற்றும் அதை சார்ந்த துறைகளில் செயல்படும் 346 புது நிறுவனங்கள்  நிதி உதவிக்காக ரூ 36.72 கோடி நிதி உதவிக்காக தேர்ந்தெடுக்கப்பட்டுள்ளன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658111
(Visitor Counter : 129
ஆயுஷ்
யோகா தொடர்பான தேசிய சுகாதார ஊடக ஆசிரியர்கள் மாநாட்டை திரு. ஸ்ரீபத் யசோ நாயக் புதுதில்லியில் ஜூன் 5 அன்று தொடங்கி வைக்கிறார்
புதுதில்லியில் உள்ள மொரார்ஜி தேசாய் தேசிய யோகா நிறுவனத்தில் நடைபெறும் யோகா தொடர்பான 3-ஆவது தேசிய சுகாதார ஊடக ஆசிரியர்கள் மாநாட்டை, மத்திய ஆயுஷ் துறை இணையமைச்சர்  திரு. ஸ்ரீபத் யசோ நாயக் 2018 ஜூன் 5 அன்று தொடங்கி வைக்கவுள்ளார். பத்திரிகை தகவல் அலுவலகம் மற்றும் மொரார்ஜி தேசாய் தேசிய யோகா நிறுவனத்துடன் இணைந்து, ஆயுஷ் துறை இந்த மாநாட்டிற்கு ஏற்பாடு செய்துள்ளது. ஆண்டுதோறும் ஜூன் 21 அன்று சர்வதேச யோகா தின கொண்டாட்டம் தொடங்குவதையொட்டி, “யோகா பற்றி ஆதாரம் சார்ந்த சமீபத்திய புதுமையான ஆராய்ச்சிகள் – யோகா ஆராய்ச்சி பற்றி ஒரு மறுஆய்வு” என்ற தலைப்பிலான இந்த மாநாட்டிற்கு ஏற்பாடு செய்யப்பட்டுள்ளது.
தேசிய மற்றும் மாநில அளவிலான ஊடக அமைப்புகளை சேர்ந்த சுமார் 100 –க்கும் மேற்பட்ட சுகாதார ஊடக ஆசிரியர்கள் இந்த மாநாட்டில் பங்கேற்கக்கூடும் என எதிர்பார்க்கப்படுகிறது. யோகா தொடர்பான அறிவியல் அம்சங்கள் & மனித ஆரோக்கியத்திற்கு அதன் பலன்கள் பற்றி ஊடகவியலாளர்களுக்கு தெளிவாக எடுத்துரைப்பதே இந்த மாநாட்டின் நோக்கமாகும்.
கூடுதல் விவரங்களுக்கு www.pib.nic.in என்ற வலைதளத்தை காணவும்.
(Visitor Counter : 99
அறிவியல் மற்றும் தொழில்நுட்பத்துறை
பிறந்த குழந்தைகளுக்கு பில்ருபின் அளவை மதிப்பிட புதிய உபகரணம்
பிறந்த குழந்தையின் ரத்தத்தில் பில்ருபின் அளவு அதிகமாக இருந்தால் மூளை சேதமடையும் வாய்ப்பும், மஞ்சள் காமாலை ஏற்படக் கூடிய வாய்ப்பும் இருப்பதால், பிறந்த குழந்தையின் ரத்தத்தில் உள்ள பில்ருபின் அளவை கவனமாகக் கண்காணிக்க வேண்டியுள்ளது. இதற்காக புதிய உபகரணம் ஒன்றை, கொல்கத்தாவில் உள்ள எஸ்.என்.போஸ் அடிப்படை அறிவியலுக்கான தேசிய மையம் உருவாக்கி உள்ளது.
விரிவான தகவல்களுக்கு - https://pib.gov.in/PressReleasePage.aspx?PRID=1641983
நிதி அமைச்சகம்
புதிய ஜிஎஸ் 2023-ன் ஏல விற்பனை 
ஆதாயம் அடிப்படையிலான ஏலம் வாயிலாக ரூ.6,000 கோடி  தொகைக்கு புதிய அரசு பங்கு 2023-க்கான இந்திய அரசு விற்பனை  அறிவிகப்பட்டுள்ளது.
இது தவிர விலை அடிப்படையிலான ஏலம் வாயிலாக ரூ.3000கோடி  தொகைக்கான இந்திய அரசின் ஏற்ற, இறக்கத்துடன் கூடிய விகித பத்திரங்கள்,  ஆதாய அடிப்படையிலான ஏலம் வாயிலாக ரூ.9000 கோடி தொகைக்கு புதிய அரசு பங்கு 2035 அறிக்கையிடப்பட்டுள்ளது.  ஆதாய அடிப்படையிலான ஏலம் வாயிலாக ரூ.5000 கோடி தொகைக்கு புதிய அரசு பங்கு 2050 அறிக்கையிடப்பட்டுள்ளது. மேற்குறிப்பிட்ட ஒவ்வொரு பத்திரங்களுக்கும் எதிராக ரூ.2000 கோடி கூடுதல் சந்தாவைத் தக்கவைத்துக் கொள்வதற்கான விருப்பம் இந்திய அரசின் வசம் இருக்கிறது. இதற்கான ஏலம் மும்பையில் உள்ள கோட்டை, மும்பை அலுவலகத்தின் இந்திய ரிசர்வ் வங்கியால் 2020 அக்டோபர் 29-ம் தேதி  பல அலகு விலை முறையை உபயோகித்து நடத்தப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1667138
---
(Visitor Counter : 88
வணிகம் மற்றும் தொழில்துறை அமைச்சகம்
தேசிய அந்நிய வர்த்தக விவரக் கையேடு வெளியீடு
புதுதில்லியில் சமீபத்தில் நிறைவடைந்த சர்வதேசச் சிறு மற்றும் நடுத்தரத் தொழில்கள் மாநாடு 2018-ல் மத்திய குறு, சிறு மற்றும் நடுத்தரத் தொழில் நிறுவனங்கள் துறை இணையமைச்சர்  திரு. கிரிராஜ் சிங் மற்றும் குறு, சிறு மற்றும் நடுத்தர தொழில்கள் துறை செயலர் டாக்டர் அருண் குமார் பாண்டா ஆகியோர் ஏற்றுமதியாளர்களுக்கு உதவும் விவரக் கையேடு ஒன்றை வெளியிட்டனர். இந்த விவரக் கையேட்டில் கொள்கை முடிவு எடுப்போரின் ஏற்றுமதி-இறக்குமதி அலுவலகங்கள், வரன்முறையாளர்கள், வசதி ஏற்படுத்திக் கொடுப்போர் மற்றும் அனைத்து ஏற்றுமதி மேம்பாட்டு கவுன்சில்கள், பண்டக வாரியங்கள், மேம்பாட்டு ஆணையங்கள், வர்த்தக மற்றும் தொழில் அமைப்புகள், இந்திய அரசின் ஒப்புதல் மற்றும் ஆதரவுடன் அமைக்கப்பட்ட குறு, சிறு மற்றும் நடுத்தரத் தொழில் நிறுவனங்கள் குறித்த விவரங்கள் இடம்பெற்றுள்ளன.
இந்த விவரக் கையேடு ஏற்றுமதியாளர்கள், இறக்குமதியாளர்கள், வர்த்தகர்கள், உற்பத்தியாளர்கள், குறு, சிறு மற்றும் நடுத்தரத் தொழில் நிறுவனங்கள், அங்கீகரிக்கப்பட்ட பொருளாதாரச் செயல்பாட்டாளர்கள், ஏற்றுமதி-இறக்குமதி நிர்வாக மாணவர்கள் மற்றும் ஏற்றுமதி, இறக்குமதிச் சான்றிதழ் வைத்திருப்போர் மற்றும் ஏற்றுமதி வர்த்தகத்தில் ஈடுபட்டுள்ள அனைவருக்கும் உதவியாக இருக்கும் என அமைச்சர் குறிப்பிட்டார்.
இந்த விவரக் கையேட்டைப் புதுதில்லியில் உள்ள இண்டர்நேஷனல் டிரேட் கன்சல்டண்ட்ஸ் வெளியிட்டுள்ளது.
(Visitor Counter : 98
உள்துறை அமைச்சகம்
சட்டவிரோத நடவடிக்கைகள்  சட்டம், 1967-இன் கீழ் மேலும் 18 நபர்கள் தீவிரவாதிகளாக அறிவிப்பு
பிரதமர் திரு நரேந்திர மோடியின் உறுதியான தலைமையின் கீழ், சட்டவிரோத நடவடிக்கைகள்  சட்டம், 1967-ஐ ஆகஸ்ட் 2019-இல் மத்திய அரசு திருத்தியமைத்தது. இதன் மூலம் தனிநபர் ஒருவரை தீவிரவாதியாக அறிவிக்கலாம். இதற்கு முன், அமைப்புகளை மட்டுமே தீவிரவாத அமைப்புகளாக அறிவிக்க முடிந்தது.
தீவிரவாதத்தை எதிர்த்துப் போரிடுவதற்கான நாட்டின் உறுதியை மத்திய உள்துறை அமைச்சர் திரு அமித் ஷா மீண்டும் உறுதிபடத் தெரிவித்துள்ளார். மேற்கண்ட சட்டத் திருத்தத்தைப் பயன்படுத்தி செப்டம்பர் 2019-இல் நான்கு நபர்களையும், ஜூலை 2020-இல் ஒன்பது நபர்களையும் தீவிரவாதிகளாக மத்திய அரசு அறிவித்தது.
நாட்டின் பாதுகாப்பை வலுப்படுத்துவதற்கான அதன் உறுதியையும், தீவிரவாதத்துக்கு எதிரான பூஜ்ய சகிப்புத்தன்மை கொள்கையையும் பறைசாற்றும் விதமாக, கீழ்கண்ட 18 நபர்களை தீவிரவாதிகளாக பிரதமர் திரு நரேந்திர மோடி அரசு இன்று அறிவித்தது.
சட்டவிரோத நடவடிக்கைகள்  சட்டம், 1967 -இன் கீழ் இந்த நடவடிக்கை எடுக்கப்பட்டு, அவர்களின் பெயர்கள் இந்த சட்டத்தின் நான்காவது பட்டியலில் இணைக்கப்பட்டுள்ளன. அவர்களின் விவரம் வருமாறு:
1. சஜித் மிர் என்கிற சஜித் மஜித் என்கிற இப்ராகிம் ஷா என்கிற வாசி என்கிற காளி என்கிற முகமது வாசிம் 
2. யூசுப் முசம்மில் என்கிற அகமது பாய் என்கிற யூசுப் முசமில் பட் என்கிற ஹுரேய்ரா பாய் 
3. அப்துர் ரெஹ்மான் மக்கி என்கிற அப்துல் ரெஹ்மான் மக்கி 
4. சாகித் மெகமூத் என்கிற சாகித் மெகமூத் ரெஹ்மதுல்லா 
5. பர்ஹதுல்லா கோரி என்கிற அபு சுபியான் என்கிற சர்தார் சாகாப் என்கிற பரு  மற்றும் ஹைதரபாத்  தாக்குதல்களில் ஈடுபட்ட பாகிஸ்தானைச் சேர்ந்த தீவிரவாதி)
6. அப்துல் ரௌப் அஸ்கர் என்கிற முப்தி என்கிற முப்தி அஸ்கர் என்கிற சாத் பாபா என்கிற மவுலான முப்தி ரௌப் அஸ்கர் 
7. இப்ராகிம் அத்தர் என்கிற அகமது அலி முகமது அலி ஷேக் என்கிற ஜாவித் அம்ஜத் சித்திக் என்கிற ஏ ஏ ஷேக் என்கிற சீப் 
8. யுசுப் அசார் என்கிற அசார் யூசுப் என்கிற முகமது சலிம் 
9. சாகித் லதிப் என்கிற சோட்டா சாகித் பாய் என்கிற நூர் அல் தின் 
10. சையது முகமது யூசுப் ஷா என்கிற சையத் சலாவுதீன் என்கிற பீர் சாகேப் என்கிற புஜுர்க் 
11. குலாம் நபி கான் என்கிற அமிர் கான் என்கிற சைபுல்லா காலித் என்கிற காலித் சைபுல்லா என்கிற ஜாவாத் என்கிற தாண்ட் 
12. ஜாபர் ஹுசைன் பட் என்கிற குர்ஷித் என்கிற முகமது ஜாபர் கான் என்கிற மவுல்வி என்கிற குர்ஷீத் இப்ராகிம் 
13. ரியாஸ் இஸ்மாயில் ஷாபந்திரி என்கிற ஷா ரியாஸ் அகமது என்கிற ரியாஸ் பத்கல் என்கிற முகமது ரியாஸ் என்கிற அகமது பாய் என்கிற ரசூல் கான் என்கிற ரோஷன் கான் என்கிற அஜீஸ் 
14. முகமது இக்பால் என்கிற ஷபாந்திரி முகமது இக்பால் என்கிற இக்பால் பத்கல் 
15. ஷேக் ஷகீல் என்கிற சோட்டா ஷகீல் 
16. முகமது அனிஸ் ஷேக் 
17. இப்ராகிம் மேமன் என்கிற டைகர் மேமன் என்கிற முஷ்டாக் என்கிற சிக்கந்தர் என்கிற இப்ராகிம் என்கிற அப்துல் ரசாக் மேமன் என்கிற முஸ்தபா என்கிற இஸ்மாயில் 
18. ஜாவேத் சிக்னா என்கிற ஜாவேத் தாவூத் டெய்லர் 
மேற்கண்ட நபர்கள் பல்வேறு எல்லை தாண்டிய பயங்கரவாத நடவடிக்கைகளில் ஈடுபட்டு நாட்டை சீர்குலைக்க இடைவிடாத முயற்சிகளை எடுத்தவர்கள் ஆவார்கள்.
(Visitor Counter : 824